**MATERSKÁ ŠKOLA MAJERNÍKOVA 11, BRATISLAVA**

**ŠKOLSKÝ VZDELÁVACÍ PROGRAM**

**Od škôlkára k školákovi...**



BRATISLAVA Iveta Ryzá

**OBSAH**

1/ Identifikačné údaje...............................................................................................

2 / Vymedzenie vlastných cieľov a poslania výchovy a vzdelávania......................

3 / Vlastné zameranie MŠ........................................................................................

4 / Učebné osnovy ..................................................................................................

5 / Spôsob, podmienky ukončovania výchovy a vzdelávania a vydávanie dokladu

 o získanom vzdelaní ...........................................................................................

6 / Vnútorný systém kontroly a hodnotenia detí a zamestnancov

7 / Záver

**Školský vzdelávací program Materská škola Majerníkova 11, Bratislava**

**I. Prerokovanie v pedagogickej rade**

Školský vzdelávací program bol prerokovaný v pedagogickej rade dňa 30.08.2022.

 Iveta Ryzá, v.r.

 riaditeľka školy

**II. Prerokovanie v rade školy**

Školský vzdelávací program prerokovala rada školy dňa 13.10.2022.

**III. Stanovisko zriaďovateľa:**

Mestská časť Bratislava-Karlova Ves

schvaľuje Školský vzdelávací program Materskej školy Majerníkova 11, Bratislava.

 **\_\_\_\_\_\_\_\_\_\_\_\_\_\_\_\_\_\_** Dana Čahojová, v.r.

Starostka

**1 / IDENTIFIKAČNÉ ÚDAJE**

 **Predkladateľ:**

|  |  |
| --- | --- |
| Názov školy | Materská škola |
| Adresa školy | Majerníkova 11, Bratislava |
| Riaditeľ školy | Iveta Ryzá |
| Koordinátor tvorby ŠKVP | Iveta RyzáTerézia Malíková, J. Polláková-Bardyová |
| Názov školského vzdelávacieho programu | „Od škôlkára k školákovi“ |
| Stupeň vzdelania | predprimárne vzdelanie povinné predprimárne vzdelávanie |
| Dĺžka vzdelania | 1 – 4 roky |
| Vyučovací jazyk | výchova a vzdelávanie v MŠ sa uskutočňuje v slovenskom jazyku |
| Forma | celodenná |
| Druh školy | materská škola |
| Dátum vydania ŠKVP | 2016 |
| Miesto vydania | Bratislava |
| Začiatok platnosti ŠKVP | 2016/2017 |
| Koniec platnosti dokumentu |  |
| Zriaďovateľ | MČ BA- Karlova Ves, nám. Sv. Fantiška 8, Bratislava |

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| Platnosť ŠKVPDátum | Revidovanie ŠKVPDátum | Zaznamenanie inovácie, zmeny, úpravy a pod. |
| 1.9.2018 | 30.8.2018 | Revidovanie niektorých podtém s charakteristikou tematických okruhov v UO a doplnenie informácie o vydávaní Osvedčenia o absolvovaní predprimárneho vzdelávania |
| 1.9.2021 | 30.8.2021 | Revidovaný o povinné predprimárne vzdelávanie a upresnenie informácie o vydávaní Osvedčenia o absolvovaní povinného predprimárneho vzdelávania |
| 1. 9. 2022 | 30. 8. 2022 | Revidovaný na základe Dodatku č. 2 k Štátnemu vzdelávaciemu programu pre predprimárne vzdelávanie v materských školách |

|  |  |  |  |
| --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** |
| Iveta Ryzá | riaditeľka MŠ | 02/70711570 | ms.majernikova11@karlovaves.sk |
| Terézia Malíková | zástupkyňa MŠ | 02/70711570 | tereziamalikova@gmail.com |
| Jana Polláková - Bardyová | vedúca MZ | 02/70711570 | j.pollakova.bardy@gmail.com |

 **Školský vzdelávací program je otvorený, bude vyhodnocovaný a upravovaný na základe skúseností pri realizácii formou písomného dodatku. V prípade potreby vykonania zmien väčšieho rozsahu bude vypracovaný nový Školský vzdelávací program.**

Tento dokument bol prerokovaný :

* v pedagogickej rade na zasadnutí dňa 28.8.2017, 30.8.2018, 30.8.2021, 30. 8. 2022
* na zasadnutí Rady školy dňa 28.6.2017, 13.10.2022

 **Iveta Ryzá**, riaditeľka MŠ

**2 / VYMEDZENIE VLASTNÝCH CIEĽOV A POSLANIA VÝCHOVY A VZDELÁVANIA**

Pri tvorbe Školského vzdelávacieho programu (ďalej ŠKVP) sme vytvárali ciele zohľadňujúce potrebu celostného rozvoja osobnosti dieťaťa a vyváženosť jednotlivých vzdelávacích oblastí v zmysle Štátneho vzdelávacieho programu pre predprimárne vzdelávanie (ďalej ŠVP). Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*.

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie, pripravuje na život v spoločnosti v súlade s individuálnymi a vekovými osobitosťami detí.

Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania na základe vyššie uvedeného zákona.

Pre dieťa, ktoré dosiahlo 5 rokov veku do 31. augusta kalendárneho roku je predprimárne vzdelávanie povinné. Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Povinné predprimárne vzdelávanie môže dieťa plniť aj individuálnou formou (individuálne vzdelávanie). Podmienky upravuje *zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*.

**Ak dieťa, pre ktoré je plnenie predprimárneho vzdelávania v materskej škole povinné, nedosiahne školskú spôsobilosť a pokračuje v plnení povinného predprimárneho vzdelávania, jeho vzdelávanie sa sústreďuje na odstránenie deficitov v rozvoji kľúčových kompetencií nevyhnutných na zvládnutie primárneho vzdelávania v základnej škole.**

**3 / VLASTNÉ ZAMERANIE**

 Pri výbere profilácie školy sme vychádzali z našich doterajších skúseností a potrieb dieťaťa. Organizácia výchovno-vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky, vytvára sa dostatočný priestor pre individuálne potreby a záujmy detí. Materská škola zabezpečuje dodržiavanie zásad zdravej životosprávy.

V  profilácii školy podporujeme aj **rozvoj digitálnej gramotnosti** detí. Zmodernizovali sme našu výchovno – vzdelávaciu činnosť využívaním interaktívnych tabúľ, projektorom FlySky a programovateľnými digitálnymi hračkami. Našim cieľom je dať všetkým deťom nielen základy práce s počítačom, digitálnymi pomôckami a na interaktívnej tabuli, ale naučiť ich na efektívne striedanie pohybovej činnosti a času strávenom pri počítači. V projekte **„Trieda baví triedu“** sme sa zamerali na rozvoj prosociálnej výchovy a spoločenského správania sa. Cieľom je rozvíjať zručnosti detí dôležitých pre ich sociálnu komunikáciu medzi rovesníkmi a fungovanie medzi ľuďmi v širšom spoločenskom okolí. V projekte **„Z rozprávky do rozprávky“** sme sa zamerali na rozvoj predčitateľskej gramotnosti s cieľom rozvíjať u detí pozitívny vzťah ku knihám, k hovorenému i písanému slovu a v neposlednej rade k rozvíjaniu fantázie pri tvorení príbehov deťmi a dramatizácii. V záujmovom krúžku - anglický jazyk je našou snahou obohatiť výchovno–vzdelávaciu činnosť o rozšírenie poznatkov detí a jazykových zručností v oblasti cudzieho jazyka v spolupráci s jazykovou školou PRIMA a jej kvalifikovanými lektormi.

Všetky formy denných činností detí usmerňujú kvalifikované učiteľky pre predprimárne vzdelávanie.

**4/ UČEBNÉ OSNOVY**

Učebnými osnovami materskej školy sú vzdelávacie štandardy jednotlivých vzdelávacích oblastí ŠVP. Sú zakomponované do nosných tém, ktoré sú rozpracované do jednotlivých pod tém v trvaní jedného alebo dvoch týždňov. Časové rozpätie je v kompetencii učiteľa so zreteľom na podmienky, charakter príslušnej triedy, výkonovú úroveň žiakov danej triedy a v závislosti od zvolenej témy. Jednotlivé plánované témy sú flexibilné, dynamické so schopnosťou pretvárať ich podľa edukačných záujmov a potrieb detí. Realizovanie podtém sa v priebehu školského roka odvíja od harmonogramu prázdnin v danom školskom roku, sviatkov a voľných dní.

Predprimárne a povinné predprimárne vzdelávanie prebieha prostredníctvom organizačných foriem v súlade so ŠkVP – hry a činnosti podľa výberu detí, zdravotné cvičenie, vzdelávacia aktivita, pobyt vonku, činnosti zabezpečujúce životosprávu (osobná hygiena, stravovanie, odpočinok).

Uskutočňujú sa rôznymi formami - individuálne, skupinovo alebo frontálne.

Osobitosťou výchovno-vzdelávacej činnosti je aj osvojovanie si základov slovenského jazyka pre deti cudzincov, tak, aby deti mali dostatočné a veku primerané komunikačné schopnosti v slovenskom jazyku.

|  |  |  |
| --- | --- | --- |
|  |  |  |
| IX. | Moja rodina, kamaráti a MŠ | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |
| X. | Jeseň | Ovocie, zelenina |
| Záhrada, les, park |
| Lesné a voľ. žijúce zvieratá, vtáky |
| Zdravé potraviny |
| Jesenné premeny |
| XI. | Bezpečne na ceste | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |
| XII. | Čaro adventu a Vianoc | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |
| I. | Kráľovstvo zimy | Príroda v zime |
| Snehová kráľovná |
| Ochrana zdravia |
| Vtáčky v zime |
| II. | Náš pestrý svet | Predmety okolo nás, z čoho sú vyrob. |
| Kráľovstvo času |
| Farebný svet |
| Fašiangy |
| III. | Jarné premeny | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |
| IV. | Život okolo nás | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, planéty (objavíme vesmír) |
| V. | Mám veľkú cenu | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |
| VI. | Leto – pestrosť života | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

|  |  |  |
| --- | --- | --- |
| **September** | Moja rodina, kamaráti a MŠ | Ja v novom prostredí |
| Ja a moji kamaráti |
| Orientácia v MŠ a okolí |
| Moja rodina |

Charakteristika obsahového celku:

Podstatou obsahového celku je uľahčiť adaptáciu detí na prostredie MŠ, nadviazať kontakt s inými deťmi a dospelými, motivovať rodičov a iniciovať vzájomnú spoluprácu. Prosociálnymi aktivitami a hrami upevňovať vzťah dôvery a tolerancie. Vytvárame pozitívne sociálno - emocionálne prostredie, podnetné na nadväzovanie verbálnej a neverbálnej komunikácie. Upevňujeme kultúrne, hygienické, stravovacie a spoločenské návyky, spoznávame zamestnancov školy, orientujeme sa v interiéri MŠ, v triede. Obsahový celok prezentuje uvedomenie si vlastnej jedinečnosti, zaujatie postoja k sebe, k svojim vrstovníkom a najbližším členom rodiny.

|  |  |  |
| --- | --- | --- |
| **Október** | Jeseň | Ovocie, zelenina |
| Záhrada, les, park |
| Lesné a voľ. žijúce zvier., vtáky |
| Zdravé potraviny |
| Jesenné premeny |

Charakteristika obsahového celku:

Obsahový celok je zameraný na bezprostredné vnímanie krás jesennej prírody, skvalitňovanie poznatkov o zmenách v počasí, rozmanitých farbách, jesenných prácach, ovocí a zelenine. Deti získavajú zručnosti pri manipulácii s prírodninami a experimentovaní s farbami, rozvíjajú si zmyslové vnímanie priamym pozorovaním a zážitkovým učením a pozorovaním prírody. Upevňujeme v nich poznatky o dôležitosti ovocia a zeleniny ochutnávkou zdravých potravín počas týždňa zdravej výživy. Objavujeme zákonitostí prírody, rozlišujeme prírodné javy. Získavame poznatky o vtákoch, ktoré odlietajú do teplých krajín či prezimujú v našich podnebných podmienkach. Tradície rozvíjame na výstavke tekvíc - svetlonosov.

Akcie: týždeň zdravej výživy, výstavka tekvíc - svetlonosov, divadelné predstavenie, jesenný športový deň, plavecký výcvik (prispôsobené aktuálnej epidemiologickej situácii).

|  |  |  |
| --- | --- | --- |
| **November** | Bezpečne na ceste | Cesta do MŠ |
| Dopravné prostriedky |
| Bezpečnosť na ceste |
| Polícia, hasiči, prvá pomoc |

Charakteristika obsahového celku:

Oboznamujeme sa so základnými pravidlami bezpečnosti na ceste, spoznávame význam dodržiavania pravidiel vzhľadom na vlastnú bezpečnosť, dopravné prostriedky. Ponúkame deťom hry a edukačné aktivity, pri ktorých budú spoznávať a uplatňovať pravidlá bezpečného správania sa v cestnej premávke, spoznávame dopravné značky, svetelnú signalizáciu, nadobúdame poznatky o dopravných prostriedkoch. Spoznávame okolie MŠ a pri pobyte vonku používajú deti reflexné vesty.

Akcie: prednáška o polícii a záchranných zložkách, divadelné predstavenie na danú tému (podľa aktuálnej epidemiologickej situácie), využitie jesenného počasia na Šarkaniádu.

|  |  |  |
| --- | --- | --- |
| **December** | Čaro adventu a Vianoc | Mikuláš, vianočné tradície |
| Otvorme si srdiečka |
| Najkrajší deň |
| Vianoce u nás doma |

Charakteristika obsahového celku:

Cieľom je priblížiť deťom atmosféru Vianoc a adventu , vytvárať radostnú atmosféru pri príprave a prežívaní vianočných dielní. Zámerom je využiť vianočné obdobie na prehĺbenie spolupráce s rodičmi a pripomenúť si ľudové tradície spojené s vianočnými zvykmi. Vianočnú atmosféru podporujeme aj zapojením sa do novej tradície „Koľko lásky sa zmestí do krabice od topánok“.

Akcie: vianočné tvorivé dielne, tvorba darčekov seniorom, Mikuláš (na základe aktuálnej epidemiologickej situácie).

|  |  |  |
| --- | --- | --- |
| **Január** | Kráľovstvo zimy | Príroda v zime |
| Snehová kráľovná |
| Ochrana zdravia |
| Vtáčky v zime |

Charakteristika obsahového celku:

Spoznávame charakteristické znaky zimy, pozorujeme, skúmame, experimentujeme. Upevňujeme ochranársky postoj k zvieratkám a vtáčikom v zime. Počas korčuliarskeho výcviku umocňujeme radosť z pohybu a športovania. Zámerom je poznať vlastnosti snehu, ľadu , zmeny v počasí. Prostredníctvom hier na snehu rozvíjať zimné športy, Na školskom dvore sa staráme o vtáčiky. V rámci plnenia povinného predprimárneho vzdelávania nadväzujeme spoluprácu so základnou školou.

Akcie: Trieda baví triedu, korčuliarsky výcvik, divadelné predstavenie ( na základe aktuálnej epidemiologickej situácie).

|  |  |  |
| --- | --- | --- |
| **Február** | Náš pestrý svet | Predmety okolo nás, z čoho sú vyrobené |
| Kráľovstvo času |
| Farebný svet |
| Fašiangy |

Charakteristika obsahového celku:

Orientujeme sa v časových vzťahoch dňa, týždňa, mesiaca, roka. Podporujeme približovanie ľudových tradícií a zvykov. Rozvíjame divadelné a dramatické zručnosti pomocou stvárnenia fašiangových masiek. Uplatňujeme kreativitu, vyjadrujeme svoje pocity rôznymi výrazovými prostriedkami. Aktívne sa zapájame do príprav osláv, sviatkov a spoločenských udalostí.

Akcie: fašiangové šantenie, farebné dni v MŠ, divadelné predstavenie

|  |  |  |
| --- | --- | --- |
| **Marec** | Jarné premeny | Kniha, môj kamarát |
| Chránime si prírodu |
| Vítanie jari – príroda, počasie |
| Nové šaty pre strom |
| Kalendár |

Charakteristika obsahového celku:

Obsahový celok je zameraný na vnímanie krásy umeleckých diel, reprodukciu ľudových a autorských rozprávok. Vítame jar, bezprostredne spoznávame jarnú prírodu, pozorujeme a experimentujeme pri sadení semienok, pozorujeme počasie, citlivo vnímame krásu jarnej prírody a jej čaro. Cieľom je aj budovať pozitívny vzťah ku knihám - šetrné zaobchádzanie s knihou, vnímanie knihy ako studnice poznania. Návštevou knižnice upevňujeme počúvanie s porozumením, rozvíjame slovnú zásobu a pred čitateľskú gramotnosť.

Akcie : návšteva Karloveskej knižnice, Z rozprávky do rozprávky, divadelné predstavenie (na základe aktuálnej epidemiologickej situácie).

|  |  |  |
| --- | --- | --- |
| **Apríl** | Život okolo nás | Veľkonočné tradície |
| Domáce zvieratá a ich mláďatá |
| Moje mesto, moja vlasť |
| Zem, hviezdy, plan. (objav.vesmír) |

Charakteristika obsahového celku:

Rozvíjame kladný vzťah k svojmu mestu, vlasti, regiónu. Zoznamujeme sa s jeho históriou, pamiatkami, kultúrnym a spoločenským životom, aj prostredníctvom exkurzie historickou električkou po Bratislave. Zameriavame sa na rozvíjanie veľkonočných ľudových tradícií zdobením vajíčok a školskej záhrady. Spoznávame domáce zvieratá a ich mláďatá a pozorujeme hmyz. Prípadnou návštevou planetária aktivizujeme záujem detí o tajomný svet vesmíru, rozvíjame poznatky detí o existencii planét a hviezd.

Akcie: Exkurzia historickou električkou po Bratislave, exkurzia vláčikom „Blaváčikom“ na Bratislavský hrad, návšteva parlamentu, zdobenie veľkonočného stromu, planetárium Hlohovec (podľa aktuálnej epidemiologickej situácie).

|  |  |  |
| --- | --- | --- |
| **Máj** | Mám veľkú cenu | Moja mama – mám ťa rád |
| Ľudské telo a starostlivosť o moje zdravie |
| Tajomstvo života |
| Milujeme všetky kvietky |

Charakteristika obsahového celku:

Prostredníctvom cieľov obsahového celku vyjadrujeme lásku k mame a vedieme deti k pochopeniu významu rodiny. Cieľom obsahového celku je utváranie kladných postojov k svojmu organizmu, k upevňovaniu zdravia. Zoznamujeme sa so stavbou ľudského tela a funkciou jednotlivých orgánov.. Zameriavame sa aj na vytváranie pozitívneho vzťahu k športu, pohybu a pohybovým činnostiam ako neoddeliteľnej súčasti zdravého životného štýlu. Obohacujeme poznatky detí zážitkovým učením – návštevou Včelárskej záhrady.

Akcie: výlet na hrad Červený kameň, návšteva Včelárskej záhrady, indiánsky deň, stavanie májky, divadelné predstavenie, jarný športový deň (akcie sa uskutočňujú len v prípade priaznivej epidemiologickej situácie).

|  |  |  |
| --- | --- | --- |
| **Jún** | Leto – pestrosť života | Čo deťom k šťastiu treba - MDD |
| Ľudia okolo nás - profesie |
| Čo nám leto prináša |
| Exotické zvieratá |
| Dovidenia škôlka |

Charakteristika obsahového celku:

Deň detí oslavujeme karnevalom, hrami, súťažami. Návštevou Malkia parku spoznávame exotické a vodné živočíchy . Ľudské profesie a ich význam pre spoločnosť v minulosti i dnes objavujeme návštevou vodného mlynu v Jelke, príp. podobných podnetných lokalít (podmienené aktuálnou ponukou).

S materskou školou sa spolu s rodičmi na záver školského roku rozlúčime na školskom dvore.

Akcie: karneval k MDD, exkurzia v Jelke, návšteva Malkia parku, rozlúčka s predškolákmi a so všetkými deťmi a ich rodičmi na školskom dvore (akcie sa uskutočňujú iba v prípade aktuálnej epidemiologickej situácie).

**5/ SPÔSOB, PODMIENKY UKONČOVANIA VÝCHOVY**

 **A VZDELÁVANIA A VYDÁVANIE DOKLADU O ZÍSKANOM**

 **VZDELANÍ**

Predprimárne vzdelanie získa dieťa absolvovaním posledného roka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelania.

**6/ VNÚTORNÝ SYSTÉM KONTROLY A HODNOTENIA DETÍ A**

 **ZAMESTNANCOV**

Vnútorný systém hodnotenia kvality je zameraný do 2 oblastí:

* kontrola a hodnotenie detí – portfólio, vstupná a záverečná diagnostika (pozorovanie) detí,
* kontrola a hodnotenie zamestnancov školy – hospitačná činnosť v priebehu školského roka, osobný pohovor s učiteľkami, hodnotenie pedagogických zamestnancov.

**7 / ZÁVER**

 Školský vzdelávací program „ Od škôlkára k školákovi“ je vypracovaný v súlade so Štátnym vzdelávacím programom pre predprimárne a povinné predprimárne vzdelávanie. Je to otvorený dokument a je výsledkom tímovej práce učiteliek Materskej školy Majerníkova 11 v Bratislave.

**Na vedomie :**